
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 20ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  311/2013

ΘΕΜΑ: Έγκριση του 1ου ΑΠΕ και του 1ου ΠΚΤΜΝΕ του έργου «Τεχνικά έργα αντιπλημμυρικής προστασίας και κατολισθητικών φαινομένων στο Τ.Δ Αγίου Γεωργίου Δήμου Πύργου» με ΑΜ 10/10 και παράταση προθεσμίας αυτού έως 30-11-13
    Στον Πύργο, σήμερα 09 του μηνός Οκτωβρίου, του έτους 2013, ημέρα Τετάρτη και ώρα 19.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λατσειου Δημοτικού Μεγάρου, ύστερα από την με αριθμό πρωτ. 47712/4-10-2013 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 8. Κωνσταντόπουλος Σπυρίδων, 9. Φραγκαντώνης Παναγιώτης, 10. Μπίρμπας Κων/νος, 11. Τζουανόπουλος Δημήτριος, 12. Ανδρικόπουλος Ανδρέας, 13. Ανδρικόπουλος Φώτιος, 14. Αντωνέλος Δημήτριος, 15. Αργυρόπουλος Ιωάννης του Παναγιώτη, 16. Μποσμής Κων/νος, 17. Ρωμαίος Στέφανος, 18. Μικελόπουλος Γεώργιος, 19. Λιατσής Γαβριήλ – Επικεφαλής Μείζονος Μειοψηφίας, 20. Δημόπουλος Φώτιος 21. Ανδριόλας Γεώργιος, 22. Σεϊντής Βασίλειος, 23. Κουρμπανάς Γεώργιος, 24. Λιατσής Δημήτριος, 25. Αγγελακοπούλου Ανδριάνα (Αντιπρόεδρος Δημοτικού Συμβουλίου), 26. Μπελόκας Διονύσιος, 27. Διαμαντόπουλος Κων/νος, 28. Γιάνναρος Χρήστος – Επικεφαλής της παράταξης «Λαϊκή Συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Τζίνη Διονυσία, 2. Γεράνιος Κων/νος, οι οποίοι δεν προσήλθαν στη συνεδρίαση αν και νόμιμα κλήθηκαν,  

3. Δημουλιάς Λεωνίδας (έχει τεθεί σε αργία). 


Επίσης για το συγκεκριμένο θέμα προσκλήθηκε στη συνεδρίαση με την υπ’ αριθ. 47712/4-10-2013 έγγραφη πρόσκληση του Προέδρου του Δημοτικού Συμβουλίου και ο Πρόεδρος της Τ.Κ Αγ. Γεωργίου κ. Δημητρίου Αλεξανδρόπουλου, ο οποίος και προσήλθε. 
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------

Ακολούθως ο Πρόεδρος έθεσε υπόψη του δημοτικού συμβουλίου το 13(γ) θέμα της ημερήσιας διάταξης με τίτλο:  «Λήψη απόφασης έγκρισης του 1ου ΑΠΕ και του 1ου ΠΚΤΜΝΕ του έργου «Τεχνικά έργα αντιπλημμυρικής προστασίας και κατολισθητικών φαινομένων στο Τ.Δ Αγίου Γεωργίου Δήμου Πύργου» με ΑΜ 10/10 και παράταση προθεσμίας αυτού έως 30-11-13» και ανέφερε:
[Η Δ/νση Τεχνικών Υπηρεσιών και Περιβάλλοντος: 
1. Με το υπ’ αριθ. 2224/13 έγγραφό της, εισηγείται την έγκριση:

1α.  του 1ου ΑΠΕ σύμφωνα με τις διατάξεις των παρ. 3 και 4 του άρθρου 57 του Ν. 3669/2008 για την ανάλωση των απροβλέπτων δαπανών που προέκυψαν από τις επί πλέον εργασίες κατά την εκτέλεση του έργου καθώς και την ανάλωση των επί έλασσον δαπανών, διότι κατά την εκτέλεση των εργασιών της εργολαβίας προέκυψε μείωση συμβατικών ποσοτήτων των εργασιών αυτών ή ορισμένων από αυτές και η δαπάνη που εξοικονομείται από τη μείωση αυτή διατίθεται για την εκτέλεση άλλων εργασιών, σύμφωνα με τις προϋποθέσεις α,β και γ της παραγράφου 4 του άρθρου 57 του Ν. 3669/08 που είναι αναγκαίες για την αρτιότητα και λειτουργικότητα του έργου και
1β. την έγκριση του 1ου Πρωτοκόλλου Κανονισμού Τιμών Μονάδων Νέων Εργασιών (ΠΚΤΜΝΕ) που συντάχθηκε με βάση τις διατάξεις των παρ. 6 και 7 του άρθρου 57 του Ν. 3669/08 και περιλαμβάνει (1) νέα εργασία η οποία κρίθηκε αναγκαία για την άρτια ολοκλήρωση του έργου.
Το ποσό του 1ου ΑΠΕ ανέρχεται συνολικά στο ποσό των 99.750,81€ με ΦΠΑ και δεν παρουσιάζει υπέρβαση δαπάνης από την εγκεκριμένη συμβατική δαπάνη.
· Το Τεχνικό Συμβούλιο Δημοσίων έργων με το υπ’ αριθ. 3/13 πρακτικό του (θέμα 2ο )ομόφωνα γνωμοδότησε υπέρ της έγκρισης του 1ου ΑΠΕ και του 1ου ΠΚΤΜΝΕ.
2. με το υπ’ αριθ. 46995/13 έγγραφό της, κατόπιν της από 1-10-13 αιτήσεως του αναδόχου του έργου κ. Γκουλιούμη Ζήσιμου, προτείνει την έγκριση της παράτασης προθεσμίας αυτού, μέχρι 30-11-2013, για τους κατωτέρω λόγους:
· Εκκρεμεί η έγκριση του 1ου ΑΠΕ από το δημοτικό συμβούλιο. Σημειώνεται ότι υπάρχει θετική γνωμοδότηση του αρμόδιου τεχνικού συμβουλίου.
· Ήδη έχει εκτελεσθεί το σύνολο περίπου του έργου.
· Η παράταση προτείνεται για την ολοκλήρωση των εργασιών που προτείνονται από τον 1ο ΑΠΕ και τη χρονική τακτοποίηση της έγκρισης του ΑΠΕ.
Καλούνται οι δημοτικοί σύμβουλοι και ο Πρόεδρος της Τ.Κ Αγ. Γεωργίου, ν’ αποφασίσουν επί των ανωτέρω εισηγήσεων.

Το Δημοτικό Συμβούλιο Πύργου,

 λαμβάνοντας υπόψη:

1. Τις διατάξεις του άρθρου 65 παρ. του ν. 3852/10,

2. Τις διατάξεις του Ν. 3669/08

3. Το Π.Δ 609/85
4. Το αριθ. 3/13 (θέμα 2ο ) πρακτικό του Τεχνικού Συμβουλίου Δημοσίων Έργων, που ομόφωνα γνωμοδοτεί υπέρ της έγκρισης του 1ου ΑΠΕ και του 1ου ΠΚΤΜΝΕ του ανωτέρω έργου
5. Την από 1-10-13 αίτηση του αναδόχου του έργου κ. Γκουλιούμη Ζήσιμου
6. Τις υπ’ αριθ. 2224 και 46995/13 εισηγήσεις  της Δ/νσης Τεχνικών Υπηρεσιών και Περιβάλλοντος και μετά από διαλογική συζήτηση

ομόφωνα α π ο φ α σ ί ζ ε ι:

Εγκρίνει:

1.  Τον 1ο ΑΠΕ και το 1ο ΠΚΤΜΝΕ του έργου: «Τεχνικά έργα αντιπλημμυρικής προστασίας και κατολισθητικών φαινομένων του Τ.Δ Αγίου Γεωργίου Δήμου Πύργου» με ΑΜ 10/10, που συντάχθηκε από την Δ/νση Τεχνικών Υπηρεσιών του δήμου.
· Το ποσό του 1ου ΑΠΕ ανέρχεται συνολικά στο ποσό των 99.750,81€ με ΦΠΑ και δεν παρουσιάζει υπέρβαση δαπάνης από την εγκεκριμένη συμβατική δαπάνη.
2. Την παράταση προθεσμίας περαίωσης του έργου μέχρι 30-11-2013, για την ολοκλήρωση των εργασιών που προτείνονται από τον 1ο ΑΠΕ.
·  Οι δημοτικοί σύμβουλοι κ.κ: Ιωάννης Παναγόπουλος Γαβριήλ Λιατσής, Φώτιος Δημόπουλος, Γεώργιος Ανδριόλας, Βασίλειος Σεϊντής, Γεώργιος Κουρμπανάς, Δημήτριος Λιατσής, Διονύσιος Μπελόκας, Ανδριάνα Αγγελακοπούλου, Κων/νος Διαμαντόπουλος, Ιωάννης Σεφερλής και ο Πρόεδρος της Τ.Κ Αγ. Γεωργίου, απουσίαζαν απ’ τη συνεδρίαση, όταν τέθηκε προς συζήτηση και έγκριση το θέμα.
Η παρούσα απόφαση έλαβε αύξοντα αριθμό  311/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος 17  – 10  - 2013
Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

